CELEX: 32014R0264
Language: hu
Date: 2014-03-14 00:00:00
Title: A Bizottság 264/2014/EU rendelete ( 2014. március 14. ) az 1333/2008/EK európai parlamenti és tanácsi rendelet II. mellékletének a poli(vinil-pirrolidon)-vinil-acetát kopolimer szilárd táplálékkiegészítőkben való felhasználása tekintetében történő módosításáról, valamint a 231/2012/EU bizottsági rendelet mellékletének a poli(vinil-pirrolidon)-vinil-acetát kopolimer specifikációi tekintetében történő módosításáról  EGT-vonatkozású szöveg

15.3.2014   
            
            
               HU
            
            
               Az Európai Unió Hivatalos Lapja
            
            
               L 76/22
            
         
      A BIZOTTSÁG 264/2014/EU RENDELETE
   
   (2014. március 14.)
   az 1333/2008/EK európai parlamenti és tanácsi rendelet II. mellékletének a poli(vinil-pirrolidon)-vinil-acetát kopolimer szilárd táplálékkiegészítőkben való felhasználása tekintetében történő módosításáról, valamint a 231/2012/EU bizottsági rendelet mellékletének a poli(vinil-pirrolidon)-vinil-acetát kopolimer specifikációi tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére, 14. cikkére és 30. cikke (5) bekezdésére,
   tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és felhasználási feltételeiket.
            
         
               (2)
            
            
               A 231/2012/EU bizottsági rendelet (3) meghatározza az 1333/2008/EK rendelet II. és III. mellékletében felsorolt élelmiszer-adalékanyagok – köztük a színezékek és édesítőszerek – specifikációit.
            
         
               (3)
            
            
               A szóban forgó jegyzékek naprakésszé tétele az 1331/2008/EK rendelet 3. cikkének (1) bekezdésében említett egységes eljárás révén, a Bizottság kezdeményezésére vagy pedig kérelemre történhet.
            
         
               (4)
            
            
               2009. október 6-án kérelem érkezett a poli(vinil-pirrolidon)-vinil-acetát kopolimer szilárd táplálékkiegészítőkben kötőanyagként/bevonóanyagként való felhasználásának engedélyezése iránt. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (5)
            
            
               Az Európai Élelmiszerbiztonsági Hatóság értékelte a poli(vinil-pirrolidon)-vinil-acetát kopolimer élelmiszer-adalékanyagként való használatának biztonságosságát (4), és megállapította, hogy a poli(vinil-pirrolidon)-vinil-acetát kopolimer szilárd táplálékkiegészítőkben kötőanyagként/bevonóanyagként való felhasználása a javasolt felhasználások tekintetében valószínűleg nem vet fel biztonsággal kapcsolatos aggályokat.
            
         
               (6)
            
            
               A poli(vinil-pirrolidon)-vinil-acetát kopolimert technológiai okokból kell hozzáadni a cellulózalapú keverékekhez a táplálékkiegészítőkben. Javítja a bevonat keménységét, növeli a bevonat alkalmazhatóságát és fokozza a bevonat tapadását. Lehetővé teszi, hogy a bevonási eljárás folyamatos legyen, ezáltal csökkenti a bevonási eljárás időtartamát. Ezért helyénvaló engedélyezni a szóban forgó adalékanyag szilárd táplálékkiegészítőkben fényezőanyagként való használatát, és a poli(vinil-pirrolidon)-vinil-acetát kopolimerhez az E 1208-as számot hozzárendelni.
            
         
               (7)
            
            
               A poli(vinil-pirrolidon)-vinil-acetát kopolimernek (E 1208) az élelmiszer-adalékanyagoknak az 1333/2008/EK rendelet II. és III. mellékletében létrehozott uniós jegyzékeibe történő első felvételekor a poli(vinil-pirrolidon)-vinil-acetát kopolimerre vonatkozó specifikációkat fel kell venni a 231/2012/EU rendeletbe.
            
         
               (8)
            
            
               Az 1333/2008/EK és a 231/2012/EU rendeletet ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet I. mellékletének megfelelően módosul.
   2. cikk
   A 231/2012/EU rendelet melléklete e rendelet II. mellékletének megfelelően módosul.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 14-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 354., 2008.12.31., 16. o.
   
      (2)  HL L 354., 2008.12.31., 1. o.
   
      (3)  A Bizottság 2012. március 9-i 231/2012/EU rendelete az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékok specifikációinak meghatározásáról (HL L 83., 2012.3.22., 1. o.).
   
      (4)  EFSA Journal 2010; 8(12):1948.
   
      I. MELLÉKLET
      Az 1333/2008/EK rendelet II. melléklete a következőképpen módosul:
      
                  1.
               
               
                  A B. rész 3. pontjában – „Színezékeken és édesítőszereken kívüli egyéb élelmiszer-adalékanyagok” – az E 1207 anionos metakrilát-kopolimerre vonatkozó bejegyzés után a jegyzék az alábbi bejegyzéssel egészül ki:
                  
                              „E 1208
                           
                           
                              Poli(vinil-pirrolidon)-vinil-acetát kopolimer”
                           
                        
            
                  2.
               
               
                  Az E. részben a 17.1. élelmiszer-kategóriában – „Szilárd étrend-kiegészítők, ideértve a kapszulákat, tablettákat és hasonlókat, kivéve a rágható formákat” – az E 1207 anionos metakrilát kopolimerre vonatkozó bejegyzés után a szöveg a következő új bejegyzéssel egészül ki:
                  
                               
                           
                           
                              „E 1208
                           
                           
                              Poli(vinil-pirrolidon)-vinil-acetát kopolimer.
                           
                           
                              100 000”
                           
                           
                               
                           
                           
                               
                           
                        
            
   
      II. MELLÉKLET
      A 231/2012/EU rendelet melléklete az E 1207 (anionos metakrilát-kopolimer) bejegyzés után a következő új bejegyzéssel egészül ki:
      
         „E 1208 POLI(VINIL-PIRROLIDON)-VINIL-ACETÁT KOPOLIMER
         
         
                     
                        Szinonimák
                     
                  
                  
                     Kopolividon; kopovidon; 1-vinil-2-pirrolidon-vinil-acetát kopolimer; 2-pirrolidinon, 1-etenil-, etenil-acetáttal alkotott polimer
                  
               
                     
                        Meghatározás
                     
                  
                  
                     Előállítása az N-vinil-2-pirrolidon és a vinil-acetát propán-2-ol oldatában indítóanyagok jelenlétében, szabad gyökös kopolimerizációval történik.
                  
               
                     Einecs
                  
                  
                      
                  
               
                     Kémiai név
                  
                  
                     Ecetsav, etenil-észter, 1-etenil-2-pirrolidinonnal alkotott polimer
                  
               
                     Összegképlet
                  
                  
                     (C6H9NO)n.(C4H6O2)m
                     
                  
               
                     Átlagos viszkozitáshoz tartozó molekulatömeg
                  
                  
                     26 000 és 46 000 g/mól között
                  
               
                     Analitika
                  
                  
                     7,0–8,0 % nitrogéntartalom
                  
               
                     
                        Leírás
                     
                  
                  
                     A fizikai leírás szerint 50–130 μm átlagos részecskeméretű, fehér-sárgás fehér por vagy pehely.
                  
               
                     
                        Azonosítás
                     
                  
               
                     Oldhatóság
                  
                  
                     Vízben, etanolban, etilén-kloridban és éterben korlátlanul oldódik.
                  
               
                     Infravörös spektroszkópia
                  
                  
                     Meghatározandó
                  
               
                     Európai színvizsgálat (BY szín)
                  
                  
                     Legalább BY5
                  
               
                     K-érték (1) (1 % szilárd anyag vizes oldatban)
                  
                  
                     25,2–30,8
                  
               
                     pH-érték
                  
                  
                     3,0–7,0 (10 %-os vizes oldat)
                  
               
                     
                        Tisztaság
                     
                  
               
                     Vinil-acetát összetevő a kopolimerben
                  
                  
                     Legfeljebb 42,0 %
                  
               
                     Szabad vinil-acetát
                  
                  
                     Legfeljebb 5 mg/kg
                  
               
                     Összes hamu
                  
                  
                     Legfeljebb 0,1 %
                  
               
                     Aldehid
                  
                  
                     Legfeljebb 2 000 mg/kg (acetaldehidként)
                  
               
                     Szabad N-vinil-pirrolidon
                  
                  
                     Legfeljebb 5 mg/kg
                  
               
                     Hidrazin
                  
                  
                     Legfeljebb 0,8 mg/kg
                  
               
                     Peroxidtartalom
                  
                  
                     Legfeljebb 400 mg/kg
                  
               
                     Propán-2-ol
                  
                  
                     Legfeljebb 150 mg/kg
                  
               
                     Arzén
                  
                  
                     Legfeljebb 3 mg/kg
                  
               
                     Ólom
                  
                  
                     Legfeljebb 2 mg/kg
                  
               
                     Higany
                  
                  
                     Legfeljebb 1 mg/kg
                  
               
                     Kadmium
                  
                  
                     Legfeljebb 1 mg/kg
                  
               
      
         (1)  K-érték: híg oldatok kinematikai viszkozitásméréséből számított dimenziómentes mutató, amely egy polimer polimerizációjának valószínű mértékét, illetve molekulaméretét mutatja.”